A Bizottság 2116/78/EGK rendelete
(1978. szeptember 7.)
az 1970. június 4-i 1108/70/EGK tanácsi rendelet I. mellékletében található számlaforma egyes rovataiban feltüntetendő tételek meghatározásáról szóló 2598/70/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a vasúti, közúti és belvízi közlekedéssel kapcsolatos infrastrukturális kiadásokra vonatkozó elszámolási rend bevezetéséről szóló, 1970. június 4-i 1108/70/EGK tanácsi rendeletre [1] és különösen annak 9. cikke (1) bekezdésére,
tekintettel az 1970. június 4-i 1108/70/EGK tanácsi rendelet I. mellékletében található számlaforma egyes rovataiban feltüntetendő tételek meghatározásáról szóló, 1970. december 18-i 2598/70/EGK bizottsági rendeletre [2],
tekintettel a kormányzati szakértői bizottság tagjainak véleményére,
mivel a vasúti infrastruktúrával kapcsolatos kiadások típusait meg kell határozni annak érdekében, hogy ezen kiadások teljes összege, valamint a vasúttársaságokra eső része egyaránt biztosan megállapítható legyen,
ELFOGADTA EZT A RENDELETET:
Egyetlen cikk
A 2598/70/EGK rendelet II. melléklete a csatolt mellékletnek megfelelően módosul.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1978. szeptember 7-én.